Harry Styles

Harry Edward Styles (s. 1. helmikuuta 1994 Redditch, Worcestershire, Englanti, Iso-Britannia) on brittiläinen laulaja ja näyttelijä. Hän nousi alun perin julkisuuteen yhtenä poikabändi One Directionin jäsenistä. Styles on julkaissut soolourallaan kolme studioalbumia: Harry Styles (2017), Fine Line (2019) ja Harry’s House (2022). Hänen suurimpia hittejään soolouralla ovat ”Watermelon Sugar” ,”Sign of the Times”, ”Adore You”, ”Lights Up” ja ”As It Was”.

Styles palkittiin Grammy-palkinnolla maaliskuussa 2021, kun ”Watermelon Sugar” voitti parhaan pop-sooloesityksen kategorian. Helmikuussa 2023 hän voitti kaksi Grammya; vuoden paras albumi ja vuoden paras pop-laulualbumi.   

 Tausta 

Harry Stylesin vanhemmat ovat Anne Twist ja Desmond Styles. Hänellä on vanhempi sisko Gemma Styles. Hän syntyi Redditchissä ja muutti lapsena Holmes Chapeliin, Cheshireen. Ennen X Factoriin osallistumista 16-vuotias Styles työskenteli osa-aikaisesti koulun ohella W. Mandevillen leipomossa Holmes Chapelissa. Hänellä oli myös kolmen kaverinsa kanssa kouluaikoina yhtye nimeltä White Eskimo.

Stylesin vanhemmat erosivat, kun hän oli seitsemänvuotias. Hänen äitinsä alkoi myöhemmin seurustella Robin Twistin kanssa, ja he avioituivat vuonna 2013. Twist kuoli syöpään kesäkuussa 2017.

 Musiikkiura 

 X Factor ja One Direction 

Harry Styles osallistui Britannian X Factorin seitsemännelle tuotantokaudelle vuonna 2010 alun perin sooloartistina. Hän esitti koelauluissa osan Stevie Wonderin kappaleesta ”Isn’t She Lovely” sekä osan Train-yhtyeen kappaleesta ”Hey Soul Sister”. Styles putosi kilpailusta Pudotusleiri-vaiheessa, mutta tuomaristo muodosti kuitenkin viidestä pudonneesta kilpailijasta poikabändin, jolle Styles keksi nimen One Direction. Yhtye sijoittui kilpailussa kolmanneksi ja sai pian levytyssopimuksen. Yhtyeen muut jäsenet olivat Zayn Malik, Liam Payne, Louis Tomlinson ja Niall Horan. Yhteensä One Direction julkaisi viisi studioalbumia, ja niitä on myyty maailmanlaajuisesti yli 35 miljoonaa kappaletta.

 Sooloura 

Styles siirtyi soolouralle One Directionin jäätyä määrittelemättömän pituiselle tauolle maaliskuussa 2016. 7. huhtikuuta 2017 hän julkaisi ensimmäisen soolosinglensä ”Sign of the Times” tulevalta debyyttialbumiltaan. Kappale sijoittui Britannian listan kärkeen ja Billboard Hot 100 -listalla neljänneksi. Seuraavaksi julkaistiin singlet ”Two Ghosts” ja ”Kiwi”, joista kumpikaan ei yltänyt korkeisiin listasijoituksiin. Stylesin nimeä kantava debyyttialbumi julkaistiin 12. toukokuuta 2017. Albumi sijoittui kärkeen muun muassa Britannian, Australian, Kanadan, Irlannin ja Yhdysvaltojen listoilla. Toinen sooloalbumi Fine Line julkaistiin 13. joulukuuta 2019, ja 20. toukokuuta 2022 julkaistiin albumi Harry’s House.

 Muut työt 
Styles näytteli vuonna 2017 ensi-iltansa saaneessa elokuvassa Dunkirk, jonka ohjasi Christopher Nolan. Hän on myös tehnyt cameo-esiintymisen yhtyetovereidensa kanssa Nickelodeon-kanavan sarjassa iCarly.

Styles näytteli myös syksyllä 2022 ensi-iltansa saaneissa elokuvissa Don’t Worry Darling ja My Policeman.

Styles on toiminut mallina muun muassa useissa Guccin kampanjoissa. Hän on myös julkaissut oman Pleasing-kosmetiikkamerkin.https://www.dazeddigital.com/music/article/54765/1/harry-styles-pleasing-brand-cover-2021-interview

 Yksityiselämä 
Styles on tiettävästi seurustellut laulaja Taylor Swiftin, malli Kendall Jennerin sekä malli Camille Rowen kanssa. Stylesin nähtiin tapailevan näyttelijä-ohjaaja Olivia Wildea tammikuusta 2021 lähtien. Wilden entisen kumppanin, näyttelijä Jason Sudeikisin mukaan Wilde ja Styles asuivat yhdessä Stylesin Lontoon-kodissa. Pari erosi syyskuussa 2022.https://www.dailymail.co.uk/news/article-11100347/Olivia-Wilde-WINS-New-York-custody-battle-against-ex-Jason-Sudeikis.html Styles seurusteli näyttelijä Taylor Russellin kanssa kesäkuusta 2023 vuoden 2024 toukokuuhun. 

Styles on kertonut hänellä olevan polytelia, eli tila, jossa ihmisellä on enemmän kuin kaksi nänniä.  

 Diskografia 

 Harry Styles (2017)
 Fine Line (2019)
 Harry’s House (2022)
 Kiss All the Time. Disco, Occasionally (2026)

 Filmografia 
 Dunkirk (2017)
 Eternals (2021)
 Don’t Worry Darling (2022)
My Policeman (2022)

 Lähteet 

 Aiheesta muualla 
Harry Styles Twitterissä

Luokka:Englantilaiset laulajat
Luokka:Vuonna 1994 syntyneet
Luokka:Grammy-palkinnon saajat
Luokka:Elävät henkilöt
Luokka:Seulonnan keskeiset artikkelit